આમ તો જ્હોન અબ્રાહમ પાસે એક્સપ્રેશન્સની અપેક્ષા રાખવી એટલે વિજય માલ્યા-નીરવ મોદીના પૈસા પાછા લાવવા જેવું અઘરું કામ છે, છતાં એણે પોતાના ખભા પર ફિલ્મનું પ્રોડક્શન અને એક્ટિંગ ડિપાર્ટમેન્ટ ખાસ્સી સિન્સિયારિટીથી ઉપાડ્યો છે એ કહેવું પડે. પાતળી પરમાર અને ડિઝાઈનર વસ્ત્રધારી ડાયેના પેન્ટી એકેય એન્ગલથી ‘ઈન્ટેલિજન્સ બ્યુરો’ની ઓફિસર લાગતી નથી. આમેય જાસૂસો એમના નાક નીચે કારસ્તાન કરતા રહે તેની ગંધ ન આવે એવી IB ઑફિસર શું કામની? વળી, એને વર્ણન સાંભળીને સ્કેચ બનાવતાં પણ આવડતું હોય, બોલો!